Барт (йукъаметтиг)
Барт — цхьаьна меттигехь бакъонан йукъаметтигаш хӀитторан, хийцам баран йа сацоран Ӏалашо йолуш, шина йа кхин сов агӀонашна (субъекташна) йукъара цхьаьнакхетар. Оьздангаллин йа юридически декхараллин хьост ду. Барт бу уггаре ширачу бакъонийн конструкцех цхьаъ. ХӀинца иза лелабо дукхачу доллара а, нахаллера а бакъонийн отраслашкахь. Схьадаьлла барт дешах, масала барт баккха; берта ала; багахула ала. Руман бакъо йолучу хенахь дуьйна къастабо бартакхолларан а, литералан (йозанан) берташ. Наггахь тарло конклюдентан (резахиларан) гӀуллакхашца барт бан. Субъектийн барамашца берташ декъало шина агӀонан а, дуккха агӀонан а. Дуккха агӀонан бертан цхьа кеп йу кхоллараллин барт. Хила тарло кхин а бертан декъахо воцу кхоалгӀачу стеган пайденна берташ. Декхаршца берташ декъало механ а, маьхза а. Кхин а къаьста консенсуалан (барт бинчул тӀаьхьа кхоллало декхарш) а, реалан (цхьа гӀуллакх динчул тӀаьхьа кхоллало декхарш) а берташ .